open-index/open-wikipedia-markdown huggingface dataset:
Willy Aditya

**Willy Aditya**, S.Phil., M.T. () adolah surang aktivis jo politikus Partai NasDem nan manjabat sabagai Anggota Dewan Perwakilan Rakyat Republik Indonesia (DPR-RI) periode 2019-2024.

Willy adolah salah surang deklarator Organisasi Masyarakat (Ormas) Nasional Demokrat nan diumumkan pado tanggal 1 Februari 2010. Ormas iko dideklarasikan dek 45 tokoh Indonesia dari berbagai kalangan, di antaronyo Surya Paloh, Sri Sultan Hamengkubuwono X, Ahmad Syafii Maarif, Siswono Yudo Husodo, Anies Baswedan, Jeffrie Geovanie, Bachtiar Aly, Patrice Rio Capella, Didik J. Rachbini, Basuki Tjahaja Purnama, Ferry Mursyidan Baldan, Syamsul Mu'arif, Franky Sahilatua, Ilham Arief Sirajuddin, Meutya Hafid, Sayed Fuad Zakaria, Indar Parawansa, Budiman Sudjatmiko Khofifah sarato jo babarapo tokoh lain.Willy Aditya salanjuiknyo manjabat sabagai Wakil Sekretaris Jenderal (Wasekjen) Pangurus dalam organisasi masyarakaik (ormas) Nasional Demokrat tu.

Sasudah tagaknyo Partai NasDem, inyo dipicayoi manjadi ketua umum pado salah satu organisasi sayap partainyo, iyolah Liga Mahasiswa NasDem (LMN). Dalam Pemilu 2014, inyo juo dipicayoi untuak maju sabagai calon anggota legislatif (caleg) Dewan Perwakilan Rakyat Republik Indonesia (DPR-RI) dari Partai Nasdem untuak daerah pamilihan Jawa Barat VII jo nomor urut 1. Tapi indak dapek dipiliah. Pado Pemilu 2019, Willy Aditya berhasil manjadi Anggota DPR-RI dari Partai NasDem untuak daerah pamilihan Jawa Timur XI jo pancapaian 190.814 suara.

## Latar Balakang jo pandidikan
Willy Aditya lahia di Solok, Sumatera Barat, 12 April 1978. Inyo marupokan anak dari pasangan Syamsuddin Lubis jo Asna Hasan. Malalui pandidikan di SD Negeri 11 Kota Solok (1985-1991), SMP Negeri 1 Solok (1991-1994), jo SMA Plus INS Kayutanam, Padang Pariaman (1994-1997). Sasudah lulus SMA pado taun 1997, inyo ditarimo malalui jalur undangan untuak manakuliah di Manajemen Hutan, Fakultas Hutan Universitas Gadjah Mada. Namun, inyo pindah ka jurusan S-1 Filsafat Universitas Gadjah Mada, Yogyakarta (2001-2004). Inyo mangikuti kuliah *gelar duo* (double degree) S-2 Defence and Security Studies, karajo samo Institut Teknologi Bandung jo Cranfield University United Kingdom (2006-2008).

Katiko bakuliah di UGM, Willy bagabuang dibabarapo kagiatan kampus. Inyo manjadi pandiri Kelompok Studi Selendang Biru, Pimpinan Redaksi (Pemred) Press Mahasiswa (Persma) Musut Hutan, anggota Jama'ah Shalahuddin UGM, jo Sekretaris Jenderal (Sekjen) Dewan Mahasiswa UGM sarato Sekjen Dewan Mahasiswa Nasional.

## Kagiatan
Kini ko Willy aktif sabagai Direktur Eksekutif *Institut Populis,* Wakil Sekretaris Jenderal Nasional Demokra, Ketua Umum Liga Mahasiswa NasDem jo Direktur Sekolah Démokrasi Tangerang Selatan.

## Pangalaman organisasi
Pernah manjabuak sabagai Ketua Dema UGM – 1999, Ketua Front Mahasiswa Nasional Tahun 2003, Sekjen Perhimpunan Rakyat Pekerja Taun 2005-2006, Pandiri Ormas Nasional Demokrat (2011), Ketua Liga Mahasiswa Nasdem jo Ketua DPP Partai NasDem (2013 – Sekarang).

## Rujuakan


## Pranala lua

* https://willyaditya.com/tentang-willy-aditya/
Inez Elodhia Maharani

**Inez Elodhia Maharani** () adolah surang pamain kontes kacantikkan jo model Indonesia. Inyo bakompetisi dalam kontes Miss Indonesia Earth 2010 jo mandapek gala Miss Earth Indonesia - Water, sarato untuak mawakili Indonesia pado Miss Earth 2011.

## Kahidupan awal jo karir
Inez layia di Jakarta pado 16 Juni 1989 jo darah Jawa-Minangkabau. Inyo adolah lulusan Sarjana Arsitektur di Universitas Bina Nusantara. Inez partamo kali tampil dalam pamilihan Model Kawanku nan disalanggaraan dek majalah Kawanku pado taun 2002, basandiang jo Laudya Chintya Bella jo Isti Ayu Pratiwi sabagai finalis, sarato mandapekkan Juara 2 dalam pamiliahan tu. Pado taun nann salanjuiknyo inyo tampil dalam kontes GADIS sampul 2003 jo berhasia masuk dalam jajaran semifinalis.

Pado taun 2010, inyo bakumpetisi dalam kontes kecantikan Miss Indonesia Earth jo berhasil mandapek gelar Miss Earth Indonesia - Water. Pado taun 2011, panyalanggaraan kontes Miss Indonesia Earth indak ado dilaksanakan, nan si Inez ditunjuak sabagai wakia Indonesia pado kontes Miss Earth 2011 nan balansuang di UP Theatre, Quezon City, Filipina, nan pado wakatu itu dimenangkan dek Olga Álava dari Ekuador. Di kontes tu, Inez mandapek prestasi sabagai 20 Besar Best Talent malalui bakat Tari Bali jo mananyanyi.

Kini salain baprofesi sabagai desainer interior jo balagu sabagai hobi, dalam urusan balagu inyo alah baulang kali naiak pangguang. Dipangguang Jak Jazz, inyo muncua di taun 2007 jo 2008, di Java Jazz taun 2008 jo tampil di Jazz On The Beach di Bangka Belitung 2013 jo 2014.

Inez juo aktif sabagai ENO Asia Peace Messenger, sabua organisasi sosial nan mangarik dalam bidang lingkuangan, nan barasa dari nagari Finlandia.  Kaikuik saratoan Inyo jo ENO Environment iko mambuek inyo alah bajalan di nagari-nagari Asia, sampai ka Eropa Utara-Finlandia untuak mambantu dalam tanam pohon jo kagiatan sosial lainnyo.

## Pandidikan
Ines salamo maso sikolahnyo parnah manampuah babarapo janjang pandidikan, diantaronyo:

* SMA Negeri 6 Jakarta
* Universitas Bina Nusantara, jurusan Arsitektur

## Kontes kacantikan
Adopulo babarapo kontes kacantikan nan alah parnah diikuti dek Inez adolah:

* Model Kawanku 2002
* GADIS Sampul 2003
* Miss Indonesia Earth 2010
** Miss Earth Indonesia – Water
* Miss Earth 2011 – peserta
** 20 Besar *Best Talent*

## Pautan lua
Situs web Miss Indonesia Earth

## Panghargoan

## Rujuakan
Sionisme

**Sionisme** (bahaso : צִיּוֹנוּת,  Tsiyonut; nan disabuik juo sabagai **Jionih**) adolah sabuah gerakan nasionalis Yahudi internasional nan mamarentahkan untuak manciptakan sabuah nagara Yahudi di wilayah Palestina.Pambik Jionih muncul di Eropa Tangah jo timua pado akia abaik kasambilan baleh jo mamintak urang-urang Yahudi untuak baimigrasi ka tanah Palestina jo tujuan untuak babaliak ka tanah nenek moyangnyo (*Eretz Israel*) jo mambuek masarakaik eksklusif Yahudi murni untuak malapehkan diri dari Anti-Semitisme jo panganiayoan nan alah tajadi pado inyo salamo bataun-taun. Urang Yahudi tarakia tingga di tanah Palestina pado maso Kekaisaran Romawi di bawah pamarentahan rajo-rajo dinasti Hasmonean, jo pado taun 132-135 M inyo malawan Romawi dan dikalahkan jo dibuang dek Kaisar Hadrian nan akhiahnyo mangubah namo daerah tu dari Yudea ka Provinsi Romawi Siria-Palestina dan manjalakan wilayah tu sacaro panuah baleh dandam jo tujuan untuak mamusuah jajak urang Yahudi. Diaspora jo pamimpin gerakan Jionih mamintak pambangunan nagara nan katuju di wilayah nan dikuasai Sultan Utsmaniyah pado wakatu itu.

## Asa mulo
Kato "Sionisme" atau "Jionih" didapek dari kato Ibrani "Zion" (bahaso Ibrani: ציון), nan marupokan salah satu namo panggilan Gunung Sion di Yerusalem bak cando nan disabuik dalam kitab Yesaya, samantaro istilah Sion patamo kali disabuikan dalam Pajanjian Lamo katiko disajian kapado Rajo David, nan mandirikan karajoannyo 1000–960 SM. Istilah iko dibuek oleh filsuf Nathan Birnbaum pado taun 1890, untuak manggambaan garakan Pacinto Sion jo panunjuakan mangadopsi Kongres Jionih patamo pado taun 1897.

Istilah Jionih juga dinisbahkan kapado sabuah tampek banamo "zion" di Yerusalem nan disabuikan di dalam Kitab Mazmur 9:12. Dalam ayaik iko, Zion dinyatoan sabagai tampek basemayam bagi Tuhan, sahinggo manjadi tampek bamazmur. Zion manjadi tampek untuak mangadoan upacaro pasambahan kapado Tuhan. Pamiliahan tampek iko dilakukan sasudah Rajo Daud manakluak Yerusalem jo mambueknyo sabagai ibu kota karajoannyo.
Soekarno M. Noor

**[[H]]. Soekarno Mohammad Noor** () adolah saurang aktor jo sutradaro Indonesia. Inyo alah dinominasian dalam babagai pangharagoan film, tamasuak ampek Piala Citra Festival Film Indonesia, nan mamanangkan tigo di antaronyo, yaitu sabagai aktor tabaiak untuak parannyo dalam film *[[Anakku Sajang]]* (1957), *[[Dibalik Tjahaja Gemerlapan]] (1966)* jo *[[Kemelut Hidup]]* (1977).

## Riwayaik hiduik

Soekarno M. Noer lahia di Batavia, Hindia Balando (kini Jakarta) dari pasangan Mohammad Noer jo Janimah asa Bonjol, Sumatera Barat. Apaknyo adolah saurang wartawan surek kaba *[[Pemandangan]]* di Jakarta. Katiko inyo baumua duo taun, apaknyo maningga dunia. Inyo sarato jo adiaknyo, Ismed M. Noor, kamudian pulang kampuang ka Bonjol. Akibaik hiduik susah, inyo parnah bajualan sabun jo lado kutu sambia bajalan kaki dari kampuangnyo ka Lubuak Sikapiang. Kaluargonyo kamudian pindah ka kota Tebing Tinggi, tampek inyo malanjuikan sakolah SMP di Pematangsiantar, Sumatera Utara.

## Karier
Sabalum manjadi bintang film, Soekarno parnah bakarajo sabagai pagawai di kantua pos. Inyo mamiliah baranti sabagai pagawai karano nio mawujuikan cito-citonyo sabagai aktor. Barkat jariah payahnyo, inyo barhasil mambintangi film partamonyo nan bajudul *Musafir Kelana* pado taun 1953.

Salamo bakarier, inyo alah mambintangi labiah dari 68 judul film sabagai pemeran utamo, kiro-kiro 30 judul film sabagai pemeran figuran, jo 20 judul drama. Soekarno tacatat alah tigo kali tapiliah sabagai Aktor Terbaik dalam Festival Film Indonesia (Piala Citra), masiang-masiang dalam film *[[Anakku Sajang]]* (1960), *[[Dibalik Tjahaja Gemerlapan]]* (1967), jo *[[Kemelut Hidup]]* (1979).

## Maningga dunia
Soekarno M. Noor maningga dunia di Jakarta pado tanggal 26 Juli 1986 akibek panyakik kanker. Janazahnyo dikubuan di TPU Tanah Kusir, Jakarta Salatan.

## Kaluarga

Dari parnikahannyo jo Lily Istiarti, inyo dikaruniai anam urang anak, babarapo di antaronyo maikuiki jajak apaknyo manjadi bintang film, tamasuak Tino Karno, Rano Karno, jo Suti Karno.

Salain itu, adiaknyo nan banamo Ismed M. Noor sato pulo manjadi aktor pado taun 1970-an.

## Filmografi
### Film

## Pangharagoan jo nominasi

## Rujuakan

## Pautan lua
*
Museum Perjanjian Linggarjati

**Museum Perjanjian Linggarjati** merupokan salah ciek museum yang talatak di Desa Linggarjati dan tamasuk ka dalam Kecamatan Cilimus, Kabupaten Kuningan di Provinsi Jawa Barat. Bangunan dengan luweh sekitar 800 m2 iko merupokan tampek patamuan penting antaro perwakilan Indonesia dan Belando dalam rangka "Perjanjian Linggarjati" nan dilaksanakan pado 11-13 November 1946. Museum iko manjadi tampek basajarah yang akhirnyo dijadian museum untuk mayimpan babarapo koleksi naskah parundingan, foto-foto dan meja kursi yang manggambaan suasana parundingan linggarjati. Sabalum manjadi museum kayak kini, bangunan yang awalnyo milik Ibu Jasitem ko mamiliki sajarah panjang kapemilikan serta pamanfatannyo oleh pihak Belando.

## Sajarah
Sabalum manjadi museum basajarah kini, museum iko mamiliki sajarah kapemilikan dan pamanfaatan nan panjang oleh pihak belanda. Pado 1918, mudeum ko awalnyo  merupokan gubuak milik ibuk Jasitem nan kamudian dirombak jadi rumuah semi permanen olej seorang kebangsaan Belando banamo Tersana pado tahun 1921. Rumah tasabuik dibali oleh keluarga Van Ost Dome yang merupokan kebangsaan Belando pado tahun 1930-1935 dan dirombak baliak manjadi rumah tinggal seperti sekarang. Seorang bangsa Belando lain, Heiker manyewa rumaah tasebuik pado tahun 1935-1946 untuk dijadikan Hotel bernama **Rus Toord**.

Saat Jepang masih manjajah Indonesia, hotel tasabuik engalami parubahan terhadap namonyo manjadi Hotel Hokay Ryokan. Satalah Japang kalah dan Indonesia merdeka 19455, Hotel Hokay Ryokan diubah namonyo manjadi Hotel Merdeka. Berdasarkan namo museum iko, di Hotel Merdeka tajadilah perundingan Linggarjati nan manjadi salah ciek peristiwa paling baseajarah di Indonesia. Di perundingan tersebut, perwakilan dari pemerintah Indonesia dan Belanda dipertemukan. Pawakilan dari Indonesia dipimpin oleh Padana Manteri Soetan Sjahrir bersamo babarapo anggotanyo, yaitu: Mr. Moh. Roem, Mr. Amir Sjarifoeddin, Mr. Soesanto Tirtoprodjo, Dr. A.K. Gani dan Mr. Ali Boediardjo. Sedangkan perwakilan dari Belanda dipimpin oleh Prof. Schermerhorn bersamo para anggotanyo, yaitu Max Van Poll, F. de Boer dan H.J. Van Mook. Patemuan tasabuik merupokan salah ciek upayo diplomatik untuak mampajuangkan persatuan Indonesia dari panjajah.

Patamuan antaro keduo pihak manghasilkan Naskah Linggarjati sehinggo gedung ko disabuik sabagai Gedung Perjanjian Linggarjati. Bangunan ko nan merupokan hotel beraliah fungsi sabagai markas Belano  pado tahun 1948-1950 satalh Agresi Militer Balanda. Kamudian pado tahun 1950-1975, bangunan iko dimanfaantkan sebagai Sekolah Dasar Negeri Linggarjati
## Jadwal kunjungan
Bagi pagunjuang nan inyo masuak ka museum dan marasokan suasana Perundingan Linggarjati, museum iko dibukak satiok hari Senin sampai Jumat, museum dibukak pado pukul 07.00 sampai 15.00 WIB sedangkan di hari Sabtu hinggo Minggu, museum dibukak pado pukul 08.00 hingga 17.00 WIB. 

## Referensi
Jefri Nichol

**Jefri Nichol** () adolah saurang aktor jo peragawan Indonesia. Namonyo dikana sajak bamain dalam *[[Dear Nathan]]* pado taun 2017.

## Kahidupan mulo-mulo
Jefri Nichol lahia pado tanggal 15 Januari 1999 di Jakarta. Inyo barasa dari kaluarga parantau Minang. Inyo adolah anak partamo dari pasangan John Hendri jo Junita Eka Putri. Kaduo urang tuonyo barasa dari Sungai Geringging, Padang Pariaman, Sumatera Barat. Jefri Nichol punyo saurang adiak padusi banamo Jessie Putri.‪‬

Satalah lulus SMP, Jefri Nichol sempat basakolah di SMK Tunas Jakasampurna jo maambiak jurusan ilmu teknologi‪. Tapi karano bentrok jo jadwal syuting, pado akhianyo inyo mamutuihan untuk manampuah sakolah rumah.

## Karier
Jefri Nichol mangawali kariernyo sabagai peragawan iklan jo tajun ka dunia akting, awalnyo inyo manjadi peran pandukuang di miniseri *[[Kami Rindu Ayah]]* pado taun 2013.‪ Pado taun 2017, Jefri Nichol baperan sabagai Elzan dalam film partamonyo nan bajudul *[[Pertaruhan (film 2017)|Pertaruhan]]*. Peran nan mambuek inyo tanamo adolah sabagai Nathan dalam film *[[Dear Nathan]]*, nan dirilis pado taun nan samo.

Kamampuan aktingnyo mulai diakui sajak inyo mambintangi film *[[Jakarta VS Everybody]]* pado taun 2022. Dalam film iko, Jefri Nichol indak hanyo baperan sabagai aktor, tapi sabagai panulih naskah pulo.

## Kasus
Pado tanggal 23 Juli 2019, Jefri Nichol ditangkok dek pulisi di rumahnyo karano tabukti mampunyoi narkoba bajenis ganja. Inyo dinyatoan positif manggunoan narkoba babarapo jam satalah ditangkok. Jefri Nichol divonis panjaro salamo tujuah bulan, tapi diagiah bebas basyarat pado bulan Desember 2019.‬

## Filmografi
### Film

### Serial web

### Televisi

#### Film televisi

* *Cinta dalam Sepotong Terasi* (2016)
* *Miss Rusun Tertukar Cinta* (2017)
* *Tersanjung for Evah, Dinikahi Boss Handsome* (2020)
* *Diet Ekstrem Bucin Sejati* (2021)
* *32 Hari, Makin ke Sini Makin Kemari* (2022)

### Video musik

## Pangharagoan jo nominasi

## Rujuakan

## Pautan lua
* 
*
Karina Nadila

**Karina Nadila Niab**, S.A., M.M. () adolah panari, model, presenter, jo ratu kacantikan Indonesia. Inyo makotai sabagai Puteri Indonesia Pariwisata 2017 dalam kontes kacantikan Puteri Indonesia 2017, jo marujuak untuak mawakili Indonesia dalam ajang Miss Supranational 2017.

## Kahidupan pribadi
Karina dilayiekan di Jakarta, Indonesia, pado 21 Agustus 1992 dari ayah nan indak dikatahui tapi mandeh Minangkabau-Balando, Jumaini Weissheimer. Ayah tirinyo nan banamo Lukius Niab barasa dari suku Timor tradisional. Di umua tujuah baleh taun, Karina mamutuihan untuak manjadi ratu kacantikan, model, jo kreator isi panata rias. Sajak itu, inyo bakarajo jo babarapo produk kacantikan untuak maningkekkan popularitasnyo. Sasudah itu, surang produser film datang ka Karina jo mamintak inyo untuak bamain dalam babarapo film bioskop. Inyo juo mulai manjadi panyatur jo ko-presenter dalam babarapo acara televisi. Karina mancapai studi di SD Islam Bakti Ibu Jakarta, SMP Negeri 19 Jakarta, jo SMA Negeri 82 Jakarta.

Karina mandapek gala sarjana Akuntansi di Indonesia Banking School. Karina sadang manyalasai studi untuak mancapai gala Magister dalam Administrasi Bisnis di PPM School of Management. Pado tanggal 19 Desember 2020, Karina manikah jo pengusaha Indonesia, Rangga Prihartanto. Pesta kawin di Jakarta Convention Centre jo mangusuang adat Minangkabau.

## Kontes kecantikan
Karina makotai sabagai Puteri Indonesia 2017 Puteri Indonesia Nusa Tenggara Timur 2017, dek inyo punyo hak untuak mawakili provinsi Nusa Tenggara East dalam ajang Puteri Indonesia 2017. Salain malam final pado 31 Maret 2017 nan dianakkan di Jakarta Convention Center, Karina diimahkotai sabagai Puteri Indonesia Pariwisata, nan kamudian untuak mandapekkan gelar *Miss Supranational Indonesia 2017*. Inyo dimakotai dek seniornyo nan mandapek gala Puteri Indonesia Pariwisata 2016 jo mancapai posisi sabagai Top 10 Miss Supranational 2016, intan aletrino dari Sumatera Barat. Iko marupokan kali partamo kali Nusa Tenggara Timur mandapek mahkota Puteri Indonesia.

## Rujuakan
Guruh Soekarnoputra

**Muhammad Guruh Irianto Sukarnoputra** () adolah saurang pamusik jo politikus Indonesia. 

## Biografi
Guruh Soekarnoputra adolah anak laki-laki paliang ketek dari presiden Indonesia partamo Soekarno jo bini katigonyo, Fatmawati, sarato adiak dari mantan presiden Megawati Sukarnoputri.

Guruh manampuah pandidikan SD jo SMP di Jakarta. Kamudian inyo bakuliah di Fakultas Arkeologi di Universitas Amsterdam, Balando, nan luluih pado taun 1976. Bukannyo manuruikan jajak apaknyo di dunia politik, inyo mamiliah bakarier di bidang seni, nan sampai kini alah mamproduksi labiah dari 100 karya koreografi jo lagu-lagu tanamo di Indonesia. Pado taun 1991, inyo dianugerahi pangharagoan *Chevalier de L'Ordre des Arts et des Lettres* dek pamarentah Parancih. Guruh marilis album bajudul *[[Guruh Gipsy]]* pado taun 1977 basamo Chrisye.

Guruh tajun ka dunia politik pado taun 1992, manjadi anggota Dewan Perwakilan Rakyat Republik Indonesia mawakili Partai Demokrasi Indonesia (PDI). Katiko PDI tapacah pado taun 1996 satalah Kongres Partai di Medan, inyo bagabuang jo Partai Demokrasi Indonesia Perjuangan nan mamisahkan diri. Malalui partai iko, inyo tapiliah baliak dalam pamilu legislatif 2004, 2009, 2014, jo 2019. Kini, inyo manjadi anggota DPR  mawakili Kabupaten Blitar, Jawa Timur.

Inyo taruih aktif jo talibek di dunia seni, tamasuak mangarahkan partunjukan seni pado upacara pambukaan Pekan Olahraga Nasional 2000 di Surabaya. Pado taun 2013, Guruh manyalanggarokan pagelaran batajuak Sri Mimpi Indonesia. Partunjukan iko manampilkan kumpulan lagu-lagu karya Guruh, nan diadokan di di Plenary Hall, Jakarta Convention Center (JCC), Jakarta pado tanggal 1 September 2013.

## Kahidupan pribadi
Pado taun 2002, baumua 49 taun, Guruh manikah jo saurang panari Azeri kalahiran Uzbekistan banamo Guseynova Sabina Padmavati, nan umuanyo 26 taun labiah mudo dari inyo. Kaduonyo manikah pado tanggal 20 September 2002 di Tashkent, Uzbekistan. Resepsi diadokan pulo di Sriwidjaya Raya, Jakarta, pado tanggal 19-20 Oktober 2002. Panikahan tasabuik barakhir jo pacaraian dan Sabina dikabakan babaliak ke Uzbekistan.

## Prestasi
Pado tanggal 23 Maret 2011, batepatan jo Perayaan Hari Musik Nasional, Guruh manarimo Penghargaan Nugraha Bhakti Musik Indonesia (NBMI) dari Persatuan Artis Penyanyi, Pencipta Lagu, dan Penata Musik Rekaman Indonesia (PAPPRI).

### Pangharagoan

## Filmografi
### Film

## Rujuakan

;Daftar pustaka
* Daniel Dhaidae & H. Witdarmono (Eds) (2000)*Wajah Dewan Perwakilan Rakyat Republic Indonesia Pemilihan Umum 1999*. Harian Kompas, Jakarta,  (**Indonesian**)
* Yayasan API (2001), *Panduan Parlelem Indonesia*. Jakarta,  (**Indonesia**)

## Pautan lua
* 
*Guruh Sukarnoputra di Discogs
John de Rantau

**John de Rantau** () adolah saurang sutradara film Indonesia. Filmnyo nan bajudul *[[Denias Senandung Di Atas Awan]]* marupokan parwakilan Indonesia pado Academy Awards ka-80 untuak Film Babahaso Asiang Terbaik, tapi idak masuak nominasi.

## Biografi
De Rantau lahia di Padang, Sumatra Barat, pado tanggal 2 Januari 1970. Inyo manyalasaian kuliahnyo di Institut Kesenian Jakarta, kamudian mulai manyutradarai serial televisi.

De Rantau manyutradarai film partamonyo pado taun 2005 bajudul *[[Mencari Madonna]]*, sabuah film manganai saurang anak mudo Papua nan tatular AIDS nan barupayo mancari ubeknyo. Caritonyo ditulih dek Garin Nugroho, nan sato pulo mamproduseri film tasabuik. Film iko dimukasuikan untuak disatoan dalam babagai festival film, tamasuak Festival Film Internasional Singapura jo Festival Film Internasional Shanghai, tapi indak dibuliahan karano format film tu masih digital, bukannyo baformat 35mm sarupo nan dipasarekkan.

Film kaduonyo bajudul *[[Denias Senandung Di Atas Awan]]*, dirilis pado taun 2006. Film iko mancaritoan saurang anak mudo Papua nan malawan rasisme untuak mandapekan pandidikan. Film iko mamanangkan sajumlah pangharagoan, tamasuak Film Anak Terbaik di Asia Pacific Screen Awards. Film iko dimukasuikan untuak manjadi parwakilan Indonesia dalam ajang Academy Awards ka-80 untuak kategori Film Babahaso Asiang Terbaik, tapi idak masuak nominasi.

Pado taun 2009, de Rantau bakolaborasi baliak jo Garin Nugroho dalam film *[[Generasi Biru]]*, sabuah film biografi fiksi dari grup musik Slank. Pado taun 2010, de Rantau jo Damien Dematra maluncuan film tantang maso ketek Presiden Amerika Barack Obama di Menteng, Jakarta Pusat nan bajudul *[[Obama Anak Menteng]]*. Film itu marupokan adaptasi dari novel bajudul samo nan dikarang dek Dematra. Film tasabuik banyak dikritik karano dianggap idak akurat, tamasuak mancaritoan kaluarga Obama mampakarajoan saurang pambantu waria.

De Rantau marilis film kaampeknyo nan bajudul *[[Semesta Mendukung]]* pado bulan Oktober 2011. Film tu tainspirasi dari Yohanes Surya, palatiah tim Olimpiade Fisika Internasional Indonesia. Film iko mangisahkan saurang anak mudo dari Madura banamo Arief nan mancari ibunyo malalui Olimpiade Fisika. Satalah *Semesta Mendukung*, inyo manyutradarai serial bajudul * Keluarga Minus*, nan dibintangi dek Minus Karoba. De Rantau alah turuik mambantu karier Karoba sajak inyo ikuik sato dalam film *Mencari Madonna* jo *Denias*.

## Filmografi
### Film

;Katarangan:

### Serial web

### Serial televisi

## Rujuakan
;Catatan kaki

;Daftar pustaka

*
*
*
*
*
*
*
*

## Pautan lua
*
Rustam Sutan Palindih

**Rustam Sutan Palindih** (ejaan lama: **Roestam Sutan Palindih**, lahia 1898 - maningga 5 Juni 1971) adolah saurang sutradara jo panulih skanario Indonesia.

## Riwayaik hiduik
Rustam lahia di Fort de Kock, Hindia Balando (kini Bukittinggi, Indonesia) pado taun 1898. Inyo manyalasaian pandidikannyo di babagai kota, antaro lain di Batavia (kini Jakarta), Banduang, Padang, jo Medan. Pado taun 1920-an sampai 1930-an, Rustam bakarajo di babagai tampek, tamasuak sabagai pamilik toko ketek jo batani. Inyo akhianyo bakarajo di bidang jurnalistik jo sastra. Inyo bakarajo di Balai Pustaka jo mangapaloi surek kaba Neratja. Dari taun 1933 sampai 1938, inyo manjadi anggota dewan politik pribumi, nan sacaro vokal manantang kahadiran pamarentah kolonial Balando di Hindia.

## Karier perfilman
Rustam mulai tajun ka industri film lokal pado taun 1940-an, barawal jo manulih novelisasi film karya Tan Tjoei Hock jo Soeska. Satalah Kakaisaran Japang manduduki Hindia Balando pado tahun 1942, inyo bakolaborasijo tantaro Japang dalam mambuek film propaganda pendek bajudul *Di Desa* jo *Di Menara* untuak studio *[[Nippon Eigasha]]*. Salamo maso Revolusi Nasional Indonesia (1945–1949) satalah Japang manyarah, Rustam manyutradarai sabuah film layar gadang bajudul *[[Air Mata Mengalir di Tjitarum]]* pado taun 1948, nan marupokan film partamo nan dibintangi dek Sofia WD. Karya tarakhir Rustam di dunia perfilman, yaitu sabuah naskah bajudul *Terang Bulan*, difilmkan pado taun 1950 jo disutradarai dek Mustadjab. Film tu dibintangi dek Sofia jo Rd Mochtar, nan mancaritoan tantang duo anak mudo nan dipisahan dek kajahatan, parang, jo keluarga, nan akhianyo bisa basatu baliak.

Pado taun 1950-an, salapeh kamerdekaan Indonesia diakui, Rustam labiah banyak manjadi saurang dokumenter sastra, maskipun anyo taruih manabikan babarapo karya nan takaik jo film. Inyo manulih topik-topik nan bakaitan jo politik negara sarato mamfilmkan carito rakyat Lutung Kasarung. Inyo maningga dunia pado taun 1971 akibek sakik salamo bataun-taun.

## Filmografi
Rustam manyutradarai duo film propaganda singkek sarato ciek film layar gadang. Inyo manulih sabanyak ampek film:
* *Di Desa* (1943; film singkek)&nbsp;– sutradara jo panulih skanario
* *Di Menara* (1943; film singkek)&nbsp;– sutradara jo panulih skanario
* *Djatoeh Berkait* (1944)&nbsp;– sutradara jo panulih skanario
* *[[Air Mata Mengalir di Tjitarum]]* (1948)&nbsp;– sutradara jo panulih skanario
* *Terang Bulan* (1950)&nbsp;– Carito

## Rujuakan
**Catatan kaki**

**Daftar pustaka**

* 
* 
* 
* 
* 
* 
* 
* 

## Pautan lua
*
Laksmi Pamuntjak

**Laksmi Pamuntjak** () adolah saurang novelis, panyair, jurnalis, jo kritikus kuliner Indonesia. Pado taun 2016, inyo mamanangkan pangharagoan LiBeraturpreis untuak novel partamonyo nan bajudul *Amba*. Pado taun 2018, adaptasi film untuak novel kaduonyo, *[[Aruna dan Lidahnya]]*, mamanangkan duo pangharagoan pado Festival Film Indonesia. Pado taun 2020, novel katigonyo, *Fall Baby*, mamanangkan Singapore Book Award untuak kategori Karya Sastra Terbaik. Inyo juo manjadi panulis budayo jo politik untuak  ''Jakarta Post'' jo *[[Tempo (majalah)|Tempo]]*, sarato media internasional sarupo *South China Morning Post* jo *Guardian.*

## Kahidupan awal jo pandidikan
Pamuntjak lahia di Jakarta, anak dari saurang arsitek banamo Mustafa Pamuntjak, jo saurang ahli kacantikan banamo Endang Soeyono Martowardojo. Inyiak Laksmi adolah Kasoema Sutan Pamuntjak, direktur Balai Pustaka jo pandiri Penerbit Djambatan nan basuku Minangkabau.

Laksmi basakolah SMA di United World College of Southeast Asia, Singapura. Kamudian, inyo luluih pado taun 1993 dari Universitas Murdoch, Australia jurusan Asian Studies.

Anak partamonyo, Nadia Larasati, lahia di Jakarta pado taun 1996.

## Karier
Pado taun 2001, Laksmi mandirian Toko Buku Aksara basamo kawan maso keteknyo, Winfred Hutabarat jo Davy Djohan. Pado taun nan samo, inyo manabikan *Jakarta Good Food Guide*, sarangkaian buku panduan kuliner Jakarta.

Kumpulan puisi Laksmi nan bajudul *Ellipsis* jo *The Anagram*, masiang-masiangnyo ditabikan pado taun 2005 jo 2007. Kumpulan cerpennyo nan tarinspirasi dari lukisan *The Diary of R.S.: Musings on Art* ditabikan pado taun 2006, diikuiki dek panabikan risalah tantang manusia, kakerasan, jo mitologi parang bajudul *Perang, Langit dan Dua Perempuan* pado taun 2007. Karya puisi jo prosanyo ditabikan pado taun 2016 dalam koleksi *There Are Tears in Things: Selected Poems and Prose by Laksmi Pamuntjak (2001–2016)*.

Laksmi mamulai karier jurnalistiknyo jo manjadi panulis sastra jo politik untuak majalah barito *[[Tempo (majalah)|Tempo]]* pado patangahan 1990-an. Inyo juo manulis resensi film, musik klasik, restoran, jo buku untuak *[[Jakarta Post]]*. Pado taun 2015, inyo mulai manulih opini tantang politik jo budayo Indonesia untuak *Guardian*. Tulisannyo muncua pulo di *[[South China Morning Post]]*, *Frankfurter Allgemeine Sonntagszeitung*, jo *[[Die Welt]]*.

Pado taun 2012, Laksmi mawakili Indonesia dalam ajang Poetry Parnassus, sabuah partamuan tanamo para panyair dunia nan diadokan di Southbank Centre, London, batepatan jo panyalanggaroan Olimpiade London 2012.

Duo novel Pamuntjak nan ditulih dalam bahaso Indonesia, *Amba* jo *Aruna dan Lidahnya*, ditabikan masiang-masiangnyo pado taun 2012 jo 2014, sadangkan novel bahaso Inggirih partamonyo, *Fall Baby* (nan kamudian ditabikan dalam bahaso Indonesia jo judul *Kekasih Musim Gugur*) ditabikan pado taun 2019.

Pado taun 2020, Laksmi manabikan *Kitab Kawin*, kumpulan carito pendek tantang padusi sarato problematikanyo dalam bahubuangan.

## Rujuakan

## Pautan lua
*
Karina Salim

**Karina Eka Putri Salim** () adolah saurang aktris, panyanyi, jo balerina Indonesia. Karina adolah keponakan dari ekonom dan politikus Indonesia, Emil Salim, sahinggo inyo juo marupokan cucu dari pahlawan nasional Indonesia, Agus Salim.

## Rujuakan
Arcandra Tahar

**Arcandra Tahar** () adolah saurang politikus Indonesia. Inyo parnah manjabek sabagai Menteri Energi dan Sumber Daya Mineral Republik Indonesia pado Kabinet Kerja manggantian Sudirman Said nan dibarantian dek Presiden Joko Widodo dalam parombakan kabinet pado tanggal 27 Juli 2016.

Arcandra dibarantian dengan hormat dari jabatan tasabuik pado tanggal 15 Agustus 2016, satalah adonyo tuduahan baso inyo adolah warga negara AS, manjadiannyo sabagai menteri jo maso karajo paliang singkek dalam sajarah Indonesia (20 hari). Inyo kamudian ditunjuak sabagai wakil menteri nan samo.

## Kahidupan
Arcandra lahia pado tanggal 10 Oktober 1970 di Padang, Sumatra Barat, anak dari pasangan Taharuddin jo Zuraida. Inyo adolah katurunan Minangkabau jo baragamo Islam.

## Pandidikan
Arcandra mandapek gala sarjana teknik mesin dari Institut Teknologi Bandung pado taun 1994, kamudian bakarajo di parusahaan Andersen Consulting. Satalah itu, inyo mandaftar ka Texas A&M University pado taun 1996 untuak maraih gala Master's of Science in Ocean Engineering, nan barhasil lulus pado taun 1998. Inyo tatap di A&M untuak mangaja gala Doktor Filsafat di bidang Teknik Kelautan, nan didapeknyo pado taun 2001.

## Kontroversi kawarganegaraan
Idak lamo satalah dilantiak manjadi menteri, baredar rumor baso Arcandra alah manjadi warga negara Amerika Sarikat pado bulan Maret 2012. Karano di Indonesia idak balaku kawarganegaraan ganda, Arcandra tapaso malapeh kawarganegaraan Indonesia-nyo. Namun manuruik Arcandra, inyo masuak ka Indonesia mamakai paspor Indonesia nan masiah balaku sampai taun 2017.

Pado tanggal 12 Agustus 2016, Kedutaan Besar AS di Jakarta manabikan Sertifikat Kailangan Kawarganegaraan untuak inyo, nan disahan pado tanggal 15 Agustus 2016. Iko bararti inyo malapeh kawarganegaraan AS-nyo. Pado hari nan samo, Arcandra dibarantian sacaro hormat sabagai Menteri dek Presiden Joko Widodo jo digantian dek Luhut Pandjaitan.

Pado tanggal 30 Agustus 2016, Kedutaan Besar AS manulih surek kapado Arcandra untuak mangonfirmasi baso inyo alah kahilangan status kawarganegaraan AS. Karano inyo idak lai manjadi warga negara AS, Kementerian Hukum dan Hak Asasi Manusia nan dikapaloi dek  Yasonna Laoly mambarantian proses kahilangan kawarganegaraan Arcandra untuak mancagah keadaannyo nan tanpa kawarganegaraan, jo maagiahnyo sertifikat retensi kawarganegaraan pado tanggal 1 September 2016. Hal iko mambueknyo mandapek kawarganegaraan Indonesia baliak.


File:Arcandra Tahar's Indonesian passport.png|Paspor Indonesia Arcandra.
File:Arcandra Tahar's US passport.jpg|Paspor AS Arcandra.
File:Arcandra Tahar's Indonesian certificate of resumption of citizenship.png|Sertifikat retensi kawarganegaraan Indonesia untuak Arcandra.


## Karier politik salanjuiknyo
Pado tanggal 14 Oktober 2016, Arcandra resmi dilantiak manjadi Wakil Menteri Energi dan Sumber Daya Mineral nan dikapaloi dek Ignasius Jonan.

## Rujuakan
Ririn Amelia

**Ririn Amelia** () adolah pamain bulu tangkis wanita Indonesia. Pado taun 2011, inyo mamanangkan madali ameh di Kajuaraan Bulutangkis Junior Asia pado ganda campuran basamo kawan mainnyo Lukhi Apri Nugroho.

## Prestasi

### Kajuaraan Asia Junior
*Ganda campuran*

### BWF International Challenge/Series
*Ganda wanita*

*Ganda campuran*

:  Turnamen BWF International Challenge
:  Turnamen BWF International Series
:  Turnamen BWF Future Series

## Garih waktu prestasi

### Tim Indonesia

* *Junior level*

### Kompetisi individu

* *Tingkat junior*

* *Tingkat senior*

## Rujuakan

*
Said Rasjad

**Said Rasjad** (EYD: **Said Rasyad**, tanggal lahia jo maningga idak dikatahui) adolah saurang guru jo politikus nan manjabek sabagai pajabek samantaro Wali Kota Padang, Bupati Agam, jo Bupati Padang Pariaman.

## Biografi
Said Rasjad manyalasaian pandidikannyo di MULO di Padang, kamudian malanjuikan ka sakolah Algemene Middelbare School di Batavia (kini Jakarta). Satalah lulus, Rasjad bakarajo sabagai guru.

Pado tanggal 27 November 1945 di Sekolah Simpang Haru *(Kageo Gakko*, bakeh *Ambacht School*, kini SMK) tajadi Peristiwa Padang Area atau Insiden Simpang Haru. Paristiwa tasabuik bamulo dari panduduakan paso sakolah tasabuik dek tantara KNIL. Hal iko manimbulkan protes dari Said Rasjad, nan marupoan saurang guru jo kapalo sakolah di sinan. Prajurit KNIL kamudian mamukuli paso Said Rasjad sampai indak badayo. Hal iko mamicu parlawanan dari pihak Republik di sakolah tasabuik, kamudian pado malam harinyo sakalompok pemuda manyarang tantara di sakolah itu.

Said diangkek manjadi Wali Kota Padang pado taun 1947 satalah wali kota sabalumnya, Bagindo Azizchan, dibunuah dek tantara Balando. Pado maso parang, Rasjad mamindahan pusat pamarentahan ka Padang Panjang. Kamudian, Balando maangkek Abdoel Hakim sabagai wali kota Padang.

Said Rasjad diangkek manjadi bupati militer Agam pado taun 1949 sampai 1950 manggantian bupati militer sabalumnyo, Dahlan Djambek. Rasjad kamudian diangkek manjadi Bupati Padang Pariaman pado taun 1950 sampai 1953.

## Rujuakan

## Pautan lua
*
Suhaidi Jamaan

**Suhaidi Jamaan**, labiah dikenal jo namo pangguang **Lord Adi** () adolah saurang jurutama masak, patani, YouTuber, jo pambaok acara Indonesia. Inyo manjadi juara katigo dalam kumpitisi mamasak *[[MasterChef Indonesia]]* pado musim kaampek.

## Kahidupan awal
Adi dibaok ka Malaysia pado umua limo taun dek ranggaeknyo nan bakarajo sabagai tukang manjuwa makanan. Adi manjalani pendidikan di Malaysia dari SD sampai kuliah. Sajak ketek, inyo manolong mandehnyo dalam masak. Katikon inyo alah gadang, bakarajo di babarapo restoran di Malaysia. Itu marupokan caro Adi untuak mangambangkan kapandaiannyo mamasak atau mambuek makanan. Adi tingga di Malaysia sakitar 30 taun sabalun pulang ka Indonesia.

Adi basuwo jo Nelli Sovia pado taun 2006 pado wakatu inyo babaliak ka Tanah Datar. Pado taun 2007, kaduonyo manikah. Sasudah babarapo taun iduik di bawah parantauan, pado taun 2013, Adi jo kaluarganyo mamutuihan untuak indak babaliak ka Malaysia lai. Inyo bakarajo sabagai patani cabai sambil manggarai jawi di kampuang halamannyo.

## Pajalanan di MasterChef Indonesia
Adi mangakui inyo maikuti ''MasterChef Indonesia'' musim kaampek hanyo untuak mancubo-cubo. Jo bantuan kawannyo, inyo mambuek video pendek untuak audisi daring. Video tu dikirim ka panitia *MasterChef Indonesia* pado 12 Maret. Pado 15 Maret, Adi manarimo informasi baso inyo lolos untuak audisi. Inyo sempat ragu jo manganggap informasi tasabuik sabagai penipuan, sainggo inyo dihubungi baliak dek pihak *Masterchef Indonesia.* Sasudah picayo, inyo payi ka Jakarta untuak mengikuti audisi nan diadokan dewan juri *MasterChef Indonesia*.

Salamo manjadi kontestan acara tu, Adi manggunoan caro mamasak nan unik. Salah satunyo adolah, inyo masak gulai bebek jo bahan makanan nan tasiso dari peserta lain. Ruponyo, Adi mangarajokan iko supayo siso-siso makanan nan alah dibuang itu indak mubazir jo maimaik anggaran nan terbatas dek para peserta di agiah tawu untuak mambali bahan surang katiko audisi di Jakarta. kaunikan nan lain dari Adi adolah mambaliakan itiak nan sadang tajarang jo pisau nan manuruik dewan juri katiko itu caro Adi dinilai barbar. Akienyo jo keunikan caro masaknyo, Adi lolos tahap audisi dan berhasil malalui tahap selanjutnya sampai tahap kumpitisi. Pajuangan Adi di galeri *MasterChef Indonesia* mambuahan hasil jo mangantakan Adi sampai manjadi juara katigo.

Sasudah bajuang di *MasterChef Indonesia*, Adi mulai manarimo tawaran untuak bakalaborari jo babarapo YouTuber Indonesia, mulai dari kawan-kawanyo saurang kawan alumni MasterChef Indonésia, salah surang juri MasterChef Indonesiano yaitu Arnold Poernomo, Deddy Corbuzier, Atta Halilintar, Aurel Hermansyah, jo lainnyo. Inyo juo mulai acok diundang ka bamacam acara di televisi, sarupo Dahsyatnya 2021, *[[Indonesian Television Awards 2021]]*, Lapor Pak!, ''Brownis'', jo lainnyo lainnyo. Bahkan, inyo punyo program masak nan banamo namo panggungnyo surang yaitu *[[Lord Adi]]* nan inyo bawok jo Hesti Purwadinata dan ditonton di RCTI.

## Filmografi
### Serial web

### Acara televisi

## Penghargaan jo nominasi

## Rujuakan
Ghazali Safie

Tun **Muhammad Ghazali bin Shafie** (; ) adolah saurang politikus jo diplomat Malaysia. Inyo manjabek pado maso pamarentahan ampek Perdana Menteri, tarutamo sabagai Menteri Urusan Dalam Negeri jo Menteri Luar Negeri dari taun 1973 sampai 1984.

## Biografi
Ghazali lahia pado taun 1922 di Kuala Lipis, Pahang. Inyo marupoan katurunan Minangkabau nan barasa dari Rao, Pasaman, Sumatra Barat. Inyo turuik sarato dalam palawanan bawah tanah rakyat Malaya malawan Japang samaso Parang Dunia II. Inyo kamudian baraja di University of Wales jo London School of Economics.

Samaso Kedaruratan Malaya, Ghazali mandukuang panuah upayo militer Inggirih untuak manumpas pambarontakan prokamerdekaan nan dipimpin dek Tentara Pembebasan Nasional Malaya (TPNM), angkatan basanjato punyo Partai Komunis Malaya. Manulih di surek kaba *[[The Times]]*, Ghazali sacaro tabukak mandukuang pambunuahan jo pambasmian urang-urang nan diduga manjadi anggota TPNM.

Satalah bakarier sabagai pagawai nagari, Ghazali tajun ka dunia politik. Inyo manjabek sabagai Menteri Dalam Negeri dan Penerangan dari taun 1973 sampai 1981, kamudian diangkek sabagai Menteri Luar Negeri sampai taun 1984. Inyo mawakili daerah pamilihan Lipis dari taun 1974, sabalum tu inyo manjadi anggota Dewan Negara (majelis tinggi parlemen). Sabagai Menteri Lua Nagari, inyo dikana baparan dalam diplomasi ASEAN takaik konflik di Kamboja. Inyo digambaran sabagai politikus nan flamboyan, dijuluaki "Raja Ghaz".

Pado 11 Januari 1982, Ghazali salamek dari kacelakaan kapa tabang nan dipiloti dek inyo. Pangawal jo kopilotnyo maningga dunia. Patugeh investigasi manyatoan baso pasawat tu kacelakaan karano kalalaian Ghazali.)

Satalah maninggaan dunia politik, Ghazali mamacik babagai jabatan di sektor korporasi jo organisasi internasional. Ghazali maningga dunia pado tanggal 24 Januari 2010 pukua 19.45 di rumahnyo di Subang Jaya. Bininyo, Toh Puan Khatijah Abdul Majid, maningga dunia pado bulan April 2008. Kaduonyo maninggan duo anak laki-laki, nan banamo Bachtiar jo Sheriffudin. Inyo dikubuan di Makam Pahlawan, Masjid Negara, Kuala Lumpur.

## Rujuakan
Rully Desrian

**Rully Desrian** () adolah saurang pamain sepak bola Indonesia. Kini iko inyo marupokan panjago gawang utamo klub Persatu Tuban. Inyo adolah bagian dari skuat Timnas Indonesia U-19.

## Karier
### Karier remaja
Karier sepak bolanyo dimulai katiko inyo manjadi panjago gawang klub Semen Padang FC U-21., nan mano inyo ikuik mambantu tim Semen Padang FC U-21 manjuarai Liga Super Indonesia U-21 2014. Panampilan rancaknyo di kumpitisi itu mambueknyo dipanggia ka Timnas Indonesia U-19.

### Bali United
Pado taun 2016, inyo bamain untuak Bali United nan balaga di ISC A. Inyo bamain di babarapo laga penting, di antaronyo; Semen Padang vs Bali United, dimano inyo berhasil manyalamaikan satu tendangan panalti, PSM Makassar vs Bali United, jo Bali United vs Persela. Inyo berhasil untuak indak kabobolan (*cleansheet*) katiko Bali United batandang ka Madura United. Namun inyo melakukan blunder fatal katiko Bali United bamain inbang 1-1 jo Gresik United pado 1 Agustus 2016, nan mambuek pelatih Indra Sjafri berang gadang.

### Bhayangkara F.C.
Pado musim 2017, inyo pindah ka Bhayangkara FC untuak bamain di Liga 1 2017. Inyo bamain di ampek patandingan. Basamo Bhayangkara FC, inyo manjuarai Liga 1 pado musim tasebuik.

### Aceh United
Pado taun 2018, inyo bamain untuak klub nan baru promosi ke Liga 2, Aceh United. Hinggo pakan kalimo, inyo bamain di satiok patandingan Aceh United, sarato alah kabobolan sambilan gol.

## Kehidupan Pribadi
Salain pamain sepak bola, inyo juo marupokan anggota Kepolisian Republik Indonesia.

## Rujukan
Sheikh Muszaphar Shukor

**Sheikh Muszaphar Shukor Al Masrie bin Sheikh Mustapha** () adolah astronaut Malaysia nan partamo. Inyo ditabangan ka Stasiun Luar Angkasa Internasional jo kapa antariksa Soyuz TMA-11 basamo awak Expedition 16 pado tanggal 10 Oktober 2007. Sheikh Muszaphar tabang ka lua angkasa ateh karajo samo jo Rusia malalui program Angkasawan. Inyo babaliak ka Bumi pado tanggal 21 Oktober 2017 jo pasawat Soyuz TMA-10 basamo awak Expedition 15, Fyodor Yurchikhin jo Oleg Kotov.

## Biografi
Sheikh Muszaphar lahia di Kuala Lumpur, anak dari Sheikh Mustapha. Inyo badarah Malayu, Minangkabau, jo Arab. Inyo basakolah di SMA Maktab Rendah Sains MARA di Muar, kamudian inyo mandapek gala sarjana kadokteran dan bedah dari Kasturba Medical College, sabuah paguruan tinggi nan baafiliasi jo Universitas Manipal di Manipal, India. Sheikh Muszaphar pernah bakarajo sabagai patugas medis ortopedi, tapi indak manyalasaian spesialisasinyo di Universiti Kebangsaan Malaysia. Pado taun 1998, Sheikh Muszaphar bakarajo di Rumah Sakik Seremban, kamudian pindah ka Rumah Sakik Umum Kuala Lumpur pado taun 1999, jo manjadi staf di Rumah Sakik Selayang dari taun 2000 sampai 2001. Sheikh Muszaphar juo manjadi model paruah wakatu.

## Program Angkasawan
Sheikh Muszaphar jo tigo kandidat lainnyo dipiliah pado awal taun 2006 untuak ikuik program Angkasawan, sabuah program panabangan lua angkasa Malaysia. Program iko dicatuihan satalah Rusia sapakek untuak maangkuik surang warga Malaysia ka ISS sabagai baleh jaso ateh pambalian 18 jet tempur Sukhoi Su-30MKM punyo Rusia saharago miliaran dolar dek Malaysia. Satalah manyalasaian palatihan awal di  Star City, Rusia, Sheikh Muszaphar jo Faiz Khaleed dipiliah untuak manjalani program palatihan salamo 18 bulan di Rusia, dan pado akhianyo Sheikh Muszaphar tapiliah sabagai anggota awak utamo, sadangkan Faiz Khaleed sabagai awak pandukuang. Satalah tes kasehatan tarakhir jo ujian palatihan, pado tanggal 17 September diumuman baso Sheikh Muszaphar akan tabang dalam misi Soyuz TMA-11.

Dalam konferensi pers NASA basamo awak Ekspedisi 16 pado tanggal 23 Juli 2007, jo konferensi pers satalah pamiliahannyo, Sheikh Muszaphar mangatoan baso inyo baharok dapek maambiak babagai sel di bulan untuak dipalajari dalam panarbangannyo.

Untuak manghormati Sheikh Muszaphar sabagai astronaut Malaysia partamo nan dikirim ka lua angkasa, panitia panyelenggara ASEAN University Games 2008 mamiliah astronaut sabagai maskot partandingan tasabuik, nan diagiah namo A1 Angkasawan.

## Rujuakan

## Pautan lua
* Spacefacts biography of Sheikh Muszaphar Shukor
* Malaysia's first astronaut to do what no one in space has done before
* Interview with Sheikh Muszaphar from the ISS 
* Nils Fischer “Islamic religious practice in outer space.” ISIM review (2008) 22: 39.
Amril Arief

**Amril Arief** (lahir 7 Agustus 1952) adalah seorang ahli ekonomi dan keuangan Indonesia.

Ia pernah menjabat sebagai Direktur Perencanaan Strategis dan Hubungan Masyarakat Bank Indonesia (BI). Sebelumnya ia juga pernah menjabat sebagai Kepala BI Semarang dan DIY sekaligus Pimpinan BI Regional Jawa, Bali, dan Nusa Tenggara.

Amril Arief merupakan putra Lintau, Tanah Datar, Sumatera Barat. Dalam pernikahannya, Amril Arief telah dikaruniai empat orang anak, yaitu Fachrizal Alief, Febriandi, Aldi Fajar, dan Arvina Arief.

= Rujuakan =
Erwiza Erman

**Dr. Erwiza Erman, MA.** (lahia di Kampuang Talago Jorong Balai Gurah Nagari Balai Gurah Ampek Angkek Agam, Sumatera Barat tahun 1957) adolah seorang ilmuwan Indonesia. Ia marupoan panaliti utamo pado Lembaga Ilmu Pengetahuan Indonesia (LIPI). Erwiza dikenal sabagai ahli sejarah (sejarawan) yang banyak manggali tentang sejarah dunia pertambangan dalam aspek sosial, politik dan ekonomi.

= Pendidikan =
Ia manamaik-an pendidikan dasar dan manangahnyo di kota Bukittinggi. Kemudian Erwiza malanjuik-an pendidikan tingginyo di IKIP Padang (sekarang Universitas Negeri Padang (UNP)) salamo tigo tahun dan maraiah titel Doctoranda dari Fakultas Sejarah, Universitas Gadjah Mada, Yogyakarta pado tahun 1982.

Ia kamudian mandapaik beasiswa dari pemerintah Belanda untuak program Magister Pascasarjana dengan pelatihan di Free University (Program Sandwich), dan mamparoleh gelar MA dalam bidang sejarah dari Universitas Indonesia pado tahun 1991. Sadangkan gelar PhD bidang sosiologi ia dapek-an dari University of Amsterdam pado tahun 1999.

= Karya tulis =
***Buku***

* *Kesenjangan Buruh Majikan, Penguasa, Koeli, dan Pengusaha: Industri Timah Belitung, 1852-1940* (1995)
* *Pekik Merdeka dari Sel Penjara dan Tambang Panas (2008)*
* *Menguak Sejarah Timah Bangka-Belitung* (2009)
* *Orang Rantai: Dari Penjara Ke Penjara*
* *Tenun Silungkang dalam Badai Krisis*
* *Membaranya Batu Bara* 

***Makalah***

* *Control of labor and culture of violence: the Ombilin coal mines, West Sumatra, 1892-1925* (1999)
* *Paderi sebagai gerakan reformasi Islam*
* *Industri tambang batubara dan pembangunan daerah dalam perspektif sejarah, dari agen perubahan menjadi masalah* (2000)
* *Women: from a source of conflict to family allowance, the Ombilin coal-mines, West Sumatra 1892-1970* (2000)
* *Negara, kekerasan dan komunitas kelas pekerja* (2001)
* *Historiography and social history in Indonesia in the 20th century: some challenges* (2001)
* *Krisis dan pengangguran* (2002)
* *Pengusaha, penguasa dan penyelenggara pemerintahan daerah pasca pilkada: kasus Provinsi Bengkulu* (bersama Syarief Hidayat, 2006)
* *Bisnis dan politik di tingkat lokal: pengusaha, penguasa dan penyelenggara pemerintah daerah pasca Pilkada* (bersama Syarief Hidayat, Endang Sri Soesilowati, Hari Susanto, Toerdin S. Usman, 2006)
* *Indikasi patrimonialisme dan klientalisme dalam proses Pilkada* (bersama Syarief Hidayat, Teddy Lesmana, Endang Sri Soesilowati, 2007)
* *Penguasa, pengusaha dan penyelenggaraan pemerintahan daerah pasca Pilkada: kasus Provinsi Kepulauan Riau* (bersama Syarief Hidayat, Teddy Lesmana, Endang Sri Soesilowati, 2007)
* *Peranan Naskah Klasik dalam Penulisan Sejarah Kesultanan Nusantara* (2012) 

***Tulisan di Media***

* *Samin Sorontiko* (2013)
* *Tambang, Nasionalisasi Via Saham dan Kesejahteraan Rakyat?* (2012)
* *Perahu Usungan Kesultanan Bulungan* (2012)
* *Mengingat yang Dilupakan: Perjuangan Syekh Yusuf Menghapus Perbudakan VOC* (2012)
* *Kekuasaan Melawan Keadilan: Melacak Sejarah Undang-Undang Pertambangan* (2012)

= Rujuakan =
Maigus Nasir

H. **Maigus Nasir**, S.Pd. () adolah saurang mubalik jo politikus Partai Amanat Nasional (PAN) nan manjabaik Anggota Dewan Perwakilan Rakyat Daerah (DPRD) Provinsi Sumatera Barat periode 2019-2024. Inyo juo parnah manjadi Katua DPRD Kota Padang pariode 1999-2004.

Maigus parnah manjadi Komisaris Utamo PT Raihana Mubarakah, agen pajalanan haji jo wisata. Kini inyo bakarajo sabagai Kapalo Cabang PT Cahaya Madinah Mandiri Sumatera Barat.

## Kahidupan pribadi jo pandidikan
Maigus Nasir dilayiekan di Padang pado 22 Agustus 1967. Inyo manjalani pandidikan di SMP Muhammadiyah 6 Nanggalo, Padang jo MA Negeri Koto Baru Padang Panjang. Inyo manamatkan gelar S1 pandidikan sijarah di STKIP PGRI Sumbar pado taun 2003. Adiaknyo banamo Faisal Nasir, manjabaik Anggota DPRD Kota Padang sajak 2014. 

## Karir politiak
Pado 14 Juni 2005, Pangadilan Nagari Padang mamponis 4 taun panjaro ka Maigus basamo 11 Anggota DPRD Kota Padang pariode 1999-2004 karano korupsi dana Anggaran Pandapatan jo Balanjo Daerah (APBD) Kota Padang 2001/2002. Pado 24 Juni 2008, Mahkamah Agung Republik Indonesia manyatujui parmohonan kasasi jo malapehkan 40 Anggota DPR Kota Padang nan dituduah kasus korupsi APBD tu. Majelis hakim manyatokan baso tadakwa tabukti malakukan korupsi, namun itu indak marupoan tindakan pidana.

Maigus parnah maju sabagai calon wali kota pado pamilihan umum Wali Kota (Pilwako) Padang 2013 manggandiang Armalis Mukhtar malalui jalur pasaurangan/independensi. Namun, pasangan iko hanyo mandapek 36.465 atau 11.60% suara sah jo marupoan tingkatan kaampek. Di Pilwako Padang 2018, Maigus manjadi koordinator bidang ormas, relawan, jo tokoh masyarakat untuak tim kampanye calon petahana Mahyeldi-Hendri Septa.

## Organisasi
Maigus manjabaik sabagai Sekretaris Majelis Panasihat Partai Amanat Nasional Wilayah Sumatera Barat periode 2020-2025. Inyo juo manjabaik sabagai Katua Pimpinan Daerah Muhammadiah (PDM) Kota Padang sajak 2010 hinggo kini. Inyo parnah manjadi Direktur Eksekutif Badan Amil Zakat Nasional (Baznas) Kota Padang. Inyo manjabaik Ketua Harian Kwartir Cabang (Kwarcab) Gerakan Pramuka Kota Padang periode 2017-2022. Inyo juo manjadi Katua Dewan Masjid Indonesia (DMI) Kota Padang periode 2018-2023.

## Rujuakan